**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2022 M. VASARIO 10 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2022 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO**

2022 m. gruodžio 22 d. Nr. T1-

Plungė

Plungės rajono savivaldybės taryba nusprendžia:

Pakeisti Plungės rajono savivaldybės tarybos 2022 m. vasario 10 d. sprendimą Nr. T1-3 „Dėl Plungės rajono savivaldybės 2022 metų biudžeto patvirtinimo“ (kartu su 2022 m. kovo 24 d. sprendimu Nr. T1-83, 2022 m. balandžio 28 d. sprendimu Nr. T1-125, 2022 m. gegužės 26 d. sprendimu Nr. T1-144, 2022 m. birželio 23 d. sprendimu Nr. T1-163, 2022 m. liepos 28 d. sprendimu Nr. T1-187, 2022 m. rugsėjo 22 d. sprendimu Nr. T1-208, 2022 m. spalio 27 d. sprendimu Nr. T1-239 ir 2022 m. lapkričio 24 d. sprendimu Nr. T1-256):

1. Sumažinti Plungės rajono savivaldybės biudžeto pajamas 973,653 tūkst. eurų ir sprendimo 1.1 papunktyje vietoje skaičiaus „56 368,151“ įrašyti skaičių „55 394,,498“, vietoje skaičiaus „1 497,000“ įrašyti skaičių „1 552,700“ ir šį papunktį išdėstyti taip:

„1.1. Plungės rajono savivaldybės 2022 metų biudžeto pajamas – 55 394,498 tūkst. eurų (1 priedas); iš jų – 1 552,700 tūkst. eurų – iš biudžetinių įstaigų pajamų už prekes, teikiamas paslaugas ir turto nuomą į Savivaldybės biudžetą (2 priedas) ir 2021 metais nepanaudotų biudžeto lėšų likutį – 2 820,400 tūkst. eurų“.

2. Sumažinti Plungės rajono savivaldybės biudžeto asignavimus 973,653 tūkst. eurų ir sprendimo 1.3 papunktyje vietoje skaičiaus „59 494,851“ įrašyti skaičių „58 521,198“ ir šį papunktį išdėstyti taip:

„1.3. Plungės rajono savivaldybės 2022 metų biudžeto asignavimus – 58 521,198 tūkst. eurų ir 1 213,300 tūkst. eurų – paskoloms grąžinti, iš jų:“.

3. Pakeisti sprendimo 1.3.1 papunkčiu patvirtintą, asignavimų savarankiškosioms savivaldybės funkcijoms vykdyti, paskirstymą (3 priedas).

4. Sprendimo 1.3.2 papunktyje vietoje skaičiaus „3 985,766“ įrašyti skaičių „3 933,866“ ir šį papunktį išdėstyti taip:

„1.3.2. 3 933,866 tūkst. eurų – valstybinėms (valstybės perduotoms savivaldybėms) funkcijoms vykdyti (4 priedas)“.

5. Pakeisti sprendimo 1.3.3 papunkčiu patvirtintą, asignavimų ugdymo reikmėms finansuoti, paskirstymą (5 priedas).

6. Sprendimo 1.3.4 papunktyje vietoje skaičiaus „10 099,185“ įrašyti skaičių „9 121,732“ ir šį papunktį išdėstyti taip:

„1.3.4. 9 121,732 tūkst. eurų – kitoms dotacijoms (6 priedas)“.

7. Sprendimo 1.3.5 papunktyje vietoje skaičiaus „1 497,000“ įrašyti skaičių „1 552,700“ ir šį papunktį išdėstyti taip:

„1.3.5. 1 552,700 tūkst. eurų – biudžetinių įstaigų pajamų už prekes, teikiamas paslaugas ir turto nuomą (7 priedas)“.

8. Pakeisti sprendimo 1.4 papunkčiu patvirtintą, Plungės rajono savivaldybės 2022 metų biudžeto asignavimų paskirstymą, pagal 2022–2024 metų strateginio veiklos plano programas (9 priedas).

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Finansų ir biudžeto skyriaus vyr. specialistė Jovita Griguolienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2022 M. VASARIO 10 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2022 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO“**

2022 m. gruodžio 7 d.

Plungė

**1. Parengto teisės akto projekto tikslai, uždaviniai, problemos esmė.**

2022 metų Plungės rajono savivaldybės biudžeto pakeitimo sprendimo projektas parengtas, siekiant patikslinti 2022 m. biudžete patvirtintas pajamas ir asignavimus.

**2. Kaip šiuo metu yra sprendžiami projekte aptarti klausimai.**

Įsigaliojus sprendimui, bus vadovaujamasi patikslintu 2022 metų Plungės rajono savivaldybės biudžetu.

**3. Kodėl būtina priimti sprendimą, kokių pozityvių rezultatų laukiama.**

Teisės aktais Plungės rajono savivaldybei numatytos tikslinės lėšos – didėja biudžeto pajamos ir išlaidos. Taip pat gauti įstaigų prašymai, kurių pagrindu keičiama asignavimų paskirtis. Bus įteisinta teisinga biudžeto lėšų naudojimo ir vykdymo apskaita.

**4. Siūlomos teisinio reguliavimo nuostatos.**

Vadovaujamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu.

**5. Pateikti skaičiavimus, išlaidų sąmatas, nurodyti finansavimo šaltinius.**

Sprendimas parengtas vadovaujantis įstaigų pateiktais skaičiavimais, suderintais su Savivaldybės administracija.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Bus pakeistas Plungės rajono savivaldybės administracijos direktoriaus 2022 m. kovo 25 d. įsakymas Nr. DE-321 „Dėl 2022 m. Savivaldybės biudžeto pajamų ir išlaidų sąrašų patvirtinimo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Apie biudžeto pakeitimus Finansų ir biudžeto skyrius asignavimų valdytojus informuoja per DVS „Kontora“.

**11. Kita svarbi informacija.**

SPRENDIMO PROJEKTO:

**1 PRIEDAS**

Pajamos mažinamos 973,653 tūkst. eurų, iš jų:

- 73,2 tūkst. eurų – Lietuvos Respublikos Socialinės apsaugos ir darbo ministro 2022 m. lapkričio 18 d. įsakymu Nr. A1-758 mažinamos dotacijos lėšos valstybinėms (valstybės perduotoms savivaldybėms): socialinėms išmokoms ir kompensacijoms skaičiuoti ir mokėti mažinama 34,4 tūkst. eurų; socialinei paramai mokiniams mažinama 39,5 tūkst. eurų ir būsto nuomos mokesčio daliai kompensuoti didinama 0,7 tūkst. eurų;

21,3 tūkst. eurų – Lietuvos Respublikos Vidaus reikalų ministro 2022 m. gruodžio 7 d. įsakymu Nr. 1V- 753 dotacijos lėšos skiriamos priešgaisrinei saugai;

- 1119,7 tūkst. eurų mažinamos Europos Sąjungos, kitos tarptautinės finansinės paramos lėšos projektams: 100 tūkst. eurų – „Užterštos teritorijos Plungės m. Birutės g., greta Gandingos HE tvenkinio, ir užterštos naftos produktais teritorijos Plungės r. sav., Šateikių sen., Narvaišių k“; 84,5 tūkst. eurų – „Plungės rajono savivaldybės gatvių apšvietimo kokybės gerinimas II etapas“; 140 tūkst. eurų – „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“, nes žiemos laikotarpiu rangovai negali atlikti visų numatytų darbų pagal sutartis ir 749,0 tūkst. eurų – „Paslaugų centro vaikams įkūrimas Plungės mieste“, nes užsitęsė vykdomo projekto techninio projekto parengimo ir projekto ekspertavimo darbai;

- 2,99 tūkst. eurų – Neįgaliųjų reikalų departamento prie Socialinės apsaugos ir darbo ministerijos direktoriaus 2022 m. lapkričio 21 d. įsakymu Nr. V-83 mažinamos dotacijos lėšos būsto pritaikymui neįgaliesiems;

- 5,202 tūkst. eurų skiriama Lietuvos Respublikos Švietimo mokslo ir sporto ministro 2022-12-08 įsakymu Nr. V-1932 „Dėl lėšų skyrimo vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal ir šių lėšų paskirstymo pagal savivaldybes ir valstybines mokyklas patvirtinimo“ ;

- 0,299 tūkst. eurų skiriama Lietuvos Respublikos Socialinės apsaugos ir darbo ministerijos kanclerio 2022 m. gruodžio \_ d. potvarkiu Nr. \_ „Dėl valstybės biudžeto lėšų 2022 m. gruodžio mėnesį paskirstymo savivaldybių administracijoms vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms vaiko ugdymo pagal ikimokyklinio ar priešmokyklinio ugdymo programą išlaidoms kompensuoti“;

- 8,734 tūkst. eurų Socialinės apsaugos ir darbo ministerijos kanclerio 2022 m. gruodžio mėn. \_\_ d. potvarkiu Nr.\_\_ skiriamos Valstybės biudžeto lėšos kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, finansuoti;

- 28,7 tūkst. eurų – Socialinės apsaugos ir darbo ministro 2022 m. gruodžio mėn. 12 d. įsakymu Nr. A1-835 skiriamos lėšos kompensuoti patirtas išlaidas užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje, priimti ir pagalbai teikti įgyvendinant Lietuvos Respublikos piniginės socialinės paramos nepasiturintiems gyventojams įstatymą;

- 0,4 tūkst. eurų Socialinės apsaugos ir darbo ministro 2022 m. spalio 7 d. įsakymu Nr. A1-672 „Dėl lėšų iš Lietuvos Respublikos vyriausybės rezervo paskirstymo savivaldybių administracijoms 2022 metais, siekiant kompensuoti iki 2022 m. rugpjūčio 31 d. patirtas išlaidas užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, priimti ir pagalbai jiems teikti įgyvendinant LR piniginės socialinės paramos nepasiturintiems gyventojams įstatymą“;

- 7,502 tūkst. eurų – Lietuvos Respublikos vyriausybės 2022 m. gruodžio 7 d. nutarimu Nr. 1260 skiriama dotacija savivaldybių patirtoms išlaidoms, valdant nepaprastąją padėtį dėl užsieniečių, pasitraukusių iš Ukrainos dėl Rusijos federacijos karinių veiksmų Ukrainoje, kompensuoti;

- 94,4 tūkst. eurų – Lietuvos Respublikos Socialinės apsaugos ir darbo ministro 2022 m. lapkričio 25 d. įsakymu Nr. A1- 791 skiriama dotacija integraliai pagalbai teikti;

- 96 tūkst. eurų padidinti pajamas už prekes ir paslaugas, nes įstaigos, vykdydamos programas, gavo daugiau pajamų;

- 14,7 tūkst. eurų mažinamos pajamos už ilgalaikio ir trumpalaikio materialiojo turto nuomą, nes įstaigos, vykdydamos programas, gavo mažiau pajamų;

- 25,6 tūkst. eurų mažinamos įmokos už išlaikymą švietimo, socialinės apsaugos ir kitose įstaigose pajamos, nes įstaigos, vykdydamos programas, gavo mažiau pajamų.

**2 PRIEDAS**

Įstaigos, nurodytos antrame priede, gavo daugiau ar mažiau pajamų už atsitiktines paslaugas bei įmokų už išlaikymą, nei buvo planavusios.

**3 PRIEDAS**

Perskirstomos lėšos:

Išanalizavus ir įvertinus nepanaudotų lėšų likutį pagal asignavimų valdytojų prašymus, mažinami asignavimai sprendimo priede nurodytoms priemonėms.

Papildomai skiriama:

2 tūkst. eurų – Alsėdžių Stanislovo Narutavičiaus gimnazijai – atlikus darželio patalpose remonto darbus susidariusiai skolai iš dalies dengti (skola 4,7 tūkst. eurų). Likusi skola bus padengta iš įstaigos kitų str. likučių;

2 tūkst. eurų – komunalinių paslaugų išlaidoms padengti lopšeliui-darželiui „Saulutė“;

10 tūkst. eurų – Plungės sporto ir rekreacijos centrui prekėms ir paslaugoms įsigyti būtinoms iki baseino atidarymo;

1,7 tūkst. eurų – priemonei „VšĮ Plungės futbolas programa“ apskaitos programos 2022 m. aptarnavimo išlaidoms kompensuoti;

140 tūkst. eurų – priemonėms „Savivaldybės teikiamos paramos organizavimas“ ir „Socialinėms pašalpoms ir kompensacijoms skaičiuoti ir mokėti“, nes išaugo gavėjų skaičius;

1,9 tūkst. eurų – Žemaičių Kalvarijos seniūnijai būgninei šienapjovei įsigyti (seniūnija 1,6 tūkst. eurų pervedė į biudžetą už parduotą traktorių);

1,7 tūkst. eurų – priemonei „Savivaldybės turto valdymas“ Savivaldybės pastato kadastrinių matavimo bylos atnaujinimo išlaidoms dengti;

62,1 tūkst. eurų – priemonei „Savivaldybės infrastruktūros objektų planavimas, priežiūra ir statyba“ atliktų remonto darbų išlaidoms dengti;

61,5 tūkst. eurų – priemonei „Savivaldybės vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti“ sniego valymo išlaidoms dengti.

Pagal įstaigų prašymus koreguojami asignavimai darbo užmokesčiui.

**4 PRIEDAS**

Vadovaujantis Lietuvos Respublikos socialinės apsaugos ir darbo ministro įsakymu, koreguojamos sumos savivaldybei priskirtoms valstybinėms (valstybės perduotoms savivaldybėms) funkcijoms atlikti.

**5 PRIEDAS**

Pagal įstaigų prašymus koreguojami asignavimai darbo užmokesčiui.

**6 PRIEDAS**

Gautos tikslinės dotacijos skiriamos pagal tikslinę paskirtį.

**7 PRIEDAS**

Įstaigos, nurodytos 7 priede, gavusios daugiau pajamų, jas skiria įstaigų išlaidoms.

Visi lėšų pasikeitimai (didėjimai ir mažėjimai), nurodyti 9 priede, išdėstyti pagal 2022–2024 metų strateginio veiklos plano programas.

Rengėja

Finansų ir biudžeto skyriaus vedėja Daiva Mažeikienė